Πληροφορίες: Τάνια Κατσάνη

Επείγον

**Αθήνα:** 03.03.2022

**Αρ. Πρωτ.:** 309

ΠΡΟΣ: Πρωθυπουργό της χώρας, Κυριάκο Μητσοτάκη

**ΚΟΙΝ: «Πίνακας Αποδεκτών»**

ΘΕΜΑ: «Η ΕΣΑμεΑ ζητά την ανάληψη επείγουσας δράσης βοήθειας των Ουκρανών, των ομογενών και όλων των αμάχων με αναπηρία**»**

***Κύριε Πρωθυπουργέ,***

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) όπως γνωρίζετε, αποτελεί τον τριτοβάθμιο κοινωνικό και συνδικαλιστικό φορέα των ατόμων με αναπηρία, με χρόνιες παθήσεις και των οικογενειών τους στη χώρα, επίσημα αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας και χρόνιες παθήσεις.

Με το παρόν και εκ μέρους των μελών μας, σας καλούμε να αναλάβετε επειγόντως δράση για να τερματιστεί ο πόλεμος στην Ουκρανία και να διασφαλιστεί η ασφάλεια των πολιτών της. Γνωρίζουμε ότι η κατάστασή τους είναι σοβαρή. Είτε προσπαθούν να φύγουν, κάνοντας επικίνδυνα ταξίδια για να περάσουν τα σύνορά τους για ασφάλεια, είτε είναι περιορισμένοι στα σπίτια τους σε πόλεις που υφίστανται επίθεση, είτε είναι αποκλεισμένοι σε ιδρύματα, είτε δεν μπορούν να φτάσουν σε καταφύγια. Αυτό δεν επιτρέπεται να συμβαίνει.

**Η ΕΣΑμεΑ επειγόντως ζητά:**

* Συμμετοχή της χώρας σε διεθνείς δράσεις για την ειρήνη.
* Διασφάλιση της παροχής ανθρωπιστικής βοήθειας σε άτομα με αναπηρία και τις οικογένειές τους στην Ουκρανία σε συνεργασία με τοπικές οργανώσεις. Αυτό περιλαμβάνει ανθρώπους και παιδιά στα σπίτια τους, στα καταφύγια, στα νοσοκομεία (συμπεριλαμβανομένων των ψυχιατρικών νοσοκομείων) και στα ιδρύματα φιλοξενίας, που αντιμετωπίζουν πολύ σοβαρό κίνδυνο για τη ζωή τους.
* Διασφάλιση της ασφαλούς και ταχείας διέλευσης στη χώρα μας των προσφύγων που φεύγουν από την Ουκρανία ανεξαρτήτως εθνικότητας, με μέτρα που να συμπεριλαμβάνουν τους πρόσφυγες με αναπηρία - προσβάσιμες μεταφορές, διαδικασίες, στέγαση και επικοινωνία είναι το ελάχιστο που πρέπει να παρασχεθεί.
* Άτομα που χρήζουν ιατρικής υποστήριξης θα πρέπει να αναγνωρίζονται και να τους παρέχεται υγειονομική περίθαλψη σύμφωνα με τις ιδιαίτερες ανάγκες τους, όχι μόνο επείγουσα ιατρική βοήθεια αλλά και υποστήριξη σε άτομα με χρόνιες παθήσεις όπως επιληψία, διαβήτης και καρδιακές παθήσεις.
* Στις ανθρωπιστικές δραστηριότητές σας, βεβαιωθείτε ότι οι εταίροι υλοποίησης αντιμετωπίζουν πλήρως τις επείγουσες ανάγκες των ατόμων με αναπηρία εφαρμόζοντας τις [Κατευθυντήριες Γραμμές της IASC για την Ένταξη των Ατόμων με Αναπηρία στην Ανθρωπιστική Δράση](https://interagencystandingcommittee.org/iasc-task-team-inclusion-persons-disabilities-humanitarian-action/documents/iasc-guidelines).

***Κύριε Πρωθυπουργέ,***

Η κρισιμότητα της κατάστασης επιβάλλει την συνεργασία για την εξεύρεση του βέλτιστου τρόπου υποστήριξης των ατόμων με αναπηρία στην Ουκρανία.

**Πηγές**

<https://www.edf-feph.org/protection-and-safety-of-persons-with-disabilities-in-ukraine>

[Εργαλεία και πόροι για να διασφαλιστεί ότι τα άτομα με αναπηρίες περιλαμβάνονται στην απόκριση έκτακτης ανάγκης της Ουκρανίας](https://www.edf-feph.org/inclusive-emergency-response/)

[2021: Η εργαλειοθήκη του EDF για την ένταξη των προσφύγων με αναπηρία](https://www.edf-feph.org/publications/toolkit-inclusion-of-refugees-with-disabilities/)

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Β. Κούτσιανος**

**Πίνακας Αποδεκτών:**

* Υπουργικό Συμβούλιο
* Μέλη Ελληνικού Κοινοβουλίου
* Οργανώσεις- Μέλη Ε.Σ.Α.μεΑ.

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |